**Forældrenes egenbetaling pr. 01.09.2023**

Byrådet har vedtaget forældrenes egenbetaling for børns ophold i dag-/klubtilbud og specialdag-/klubtilbud efter Dagtilbuds-loven samt skolefritidsordninger (SFO) efter Folkeskoleloven.

**Forældrenes egenbetaling opkræves i 11 måneder, juli er betalingsfri.**

**Dagtilbud/specialdagtilbud**

Lovgrundlaget for fastsættelse af betalingen findes i Dagtilbudsloven. For børn i dagtilbud/specialdagtilbud under

skolealderen udgør forældrenes egenbetaling maksimum 25% af udgifterne ekskl. Ejendomsudgifter.

**De månedlige takster Forældrenes Kommunale Samlede**

**pr. plads egenbetaling tilskud driftsudgifter**

**25% 75% 100%**

Dagpleje 0 – 2 år **3.584 kr. 10.753 kr. 14.338 kr**.

Dagpleje 0 – 2 år deltid v/barsel (30 timer) **2.323 kr. 6.969 kr. 9.292 kr**.

**25% 75% 100%**

Institution 0 - 2 år **3.363 kr. 10.089 kr. 13.452 kr**.  
 Institution 0 - 2 år deltid v/barsel (30 timer)  **2.203 kr. 6.609 kr. 8.812 kr**.

**25% 75% 100%**

Institution 3-5 år **1.924 kr. 5.772 kr. 7.696 kr.**

Institution 3-5 år deltid v/barsel (30 timer) **1.367 kr. 4.101 kr. 5.468 kr.**

**Obligatorisk frokostordning 790 kr.**

**Skolefritidsordning**

Lovgrundlaget for fastsættelse af betalingen findes i Folkeskoleloven, som ikke har begrænsninger på

betalingsbestemmelserne.

|  |  |  |  |
| --- | --- | --- | --- |
| **De månedlige takster**  **pr. plads** | **Forældrenes egenbetaling**  **95%** | **Kommunalt**  **tilskud**  **5 %** | **Samlede**  **driftsudgifter**  **100%** |
| SFO | **1.867 kr.** | **98 kr.** | **1.965 kr.** |
|  |  |  |  |
|  | **25%** | **75%** | **100%** |
| Mini-SFO (heldagspasning) | **1.907 kr.** | **5.721 kr.** | **7.628 kr.** |

**Klubtilbud/specialklubtilbud**

Lovgrundlaget for fastsættelse af betalingen findes i Dagtilbudsloven. Forældrenes egenbetaling må maksimalt udgøre 20% af udgifterne ekskl. ejendoms­ud­gifter. Herudover betales halvdelen af udgifterne til hobbyvirksomhed samt den fulde udgift til forplejning.

|  |  |  |  |  |
| --- | --- | --- | --- | --- |
| **De månedlige takster**  **pr. plads** | **Forældrenes egenbetaling**  **20 %** | **Kommunalt**  **tilskud**  **80 %** | **Samlede**  **driftsudgifter**  **100%** | |
| Fritidsklub (ult. 3. - 6. klasse) | **268 kr.** | **1.071 kr.** | **1.339 kr.** |
| Ungdomsklub (fra 7. klasse) | **83 kr.** | **333 kr.** | **416 kr.** |

**Tilskud til privat pasningsordning §80**

Allerød Kommune yder tilskud/måned efter ansøgning i henhold til Dagtilbudsloven.

Er barnet i alderen ½ - 2 år kan der maks. ydes **6.855 kr.**

Er barnet i alderen 3 år til skolestart kan der maks. ydes **3.573 kr.**

**Tilskud til pasning af egne børn § 86 (12 måneder)  
 Er barnet i alderen ½ - 2 år 11 måneder (bevilling maks. 1 år) 6.855 kr. månedligt**

**Pasning over kommunegrænser**

Hvis du ønsker det, kan dit barn blive optaget i et dagtilbud eller et fritidstilbud i en anden kommune end Allerød Kommune. Optagelse i en anden kommune gælder fra den dato, dit barn ellers vil kunne få en plads i kommunen. Vær opmærksom på, at der gælder forskellige regler for småbørn i dagtilbud og skolebørn i fritidstilbud, når de passes i en anden kommune.

**Søskendetilskud**

Forældre med mere end et barn indmeldt i pasningstilbud, som er godkendt efter lovgivningen, betaler fuld pris for den dyreste plads og 50% for øvrige pladser. Der ydes **ikke** søskendetilskud til klub og børn, som er indmeldt i SFO på frie grundskoler.

**Økonomisk Fripladstilskud**

Der kan søges økonomisk fripladstilskud til børn, der er optaget i dag-/klubtilbud, pasning over kommunegrænser, SFO (ikke SFO på frie grundskoler), specialdag-/klubtilbud/SFO, hvis husstandsindkomsten er under 601.200 kr.

Ansøgning kan ske via Allerød Kommunes hjemmeside via [Den digitale pladsanvisning](https://alleroed.ist-asp.com/alleroedpub/login.htm)

Fra 1. januar 2023 ydes der tilskud til økonomisk friplads efter følgende regler:

|  |  |
| --- | --- |
| Aktuel beregnet indkomstgrundlag | Tilskud i procent af driftsudgifterne pr. plads |
| Under 193.501 kr. | Tilskuddet udgør 100% (hel friplads) |
| 193.501 – 601.199 kr. | Inden for dette interval gradueres tilskuddet efter indtægtsstigning |
| 601.200 kr. eller derover | Intet fripladstilskud |

[Jf. Bek. Nr. 2058 af 15. november 2021, § 38.](https://www.kl.dk/media/51939/220919-fripladsskala-pr-1-januar-2023-i-dagtilbud-mv.pdf)

Fripladsskalaens indtægtsgrænser forhøjes med:

7.000 kr. for hvert hjemmeboende barn under 18 år ud over det første, samt 67.719 kr. hvis du er enlig forsørger.

Fripladstilskud bevilges fra den første i måneden efter modtagelse af ansøgning.

Vær opmærksom på, at du forpligtet til at oplyse indkomstændringer fra selvstændig virksomhed og ikke-skattepligtig indkomst i DK, samt ændringer i husstandssammensætningen, civil status m.m., der kan medføre ændringer i det økonomiske fripladstilskud. Fripladstilskud genberegnes hver måned efter indkomstoplysningerne, som er indberettet til E-indkomst~~.~~

**Udmeldelse**

Udmeldelse kan ske via [Den digitale pladsanvisning](https://alleroed.ist-asp.com/alleroedpub/login.htm) på Allerød Kommunes hjemmeside med 1 måneds varsel til den sidste hverdag i mdr. eller den 15. i måneden.

**Lukkedage**

**Dagtilbud / SFO**Mellem jul og nytår  
Mandag, tirsdag og onsdag inden Skærtorsdag  
Fredag efter Kristi Himmelfartsdag  
Grundlovsdag 5. juni

**Dagtilbud og SFO - Sommerferie**

Lukket i ugerne 28 og 29

**Rykkergebyr**

Opmærksomheden henledes på, at byrådet har fastsat et gebyr på 250 kr. ved for sen betaling.

Yderligere oplysninger kan fås ved henvendelse til Skole og Dagtilbud, Allerød Kommune eller på kommunens hjemmeside [Børn og pasning (alleroed.dk)](https://alleroed.dk/borger/familie-boern-og-unge/boern-og-pasning)

Med venlig hilsen

Anna Recinella

Konst. Skole og Dagtilbudschef